Lippu 20 e, alle 16v. 10 e, yli 10 henkilön ryhmät 18 e/hlö. Sis. väliaikatarjoilu.
{"fi":"Tiedustelut ja varaukset: 0403678594 kello 17-20, tekstiviestit 24/7, sähköpostilla ilmajoen.nuorisoseura@netikka.fi.","sv":"","en":""}
Ilmajoen kunnantalon näyttämöllä tulee ensi-iltaan Virta vie -musiikkinäytelmä 19. syyskuuta. Komediallista näytelmää esitetään yhteensä kymmenen esityksen verran 6. lokakuuta saakka. Virta vie on komedia entisestä tangokuninkaasta, jonka kruunu on ajan saatossa himennyt. Elämä on kipuilua viinanpirua vastaan eikä tilannetta helpota naapurissa asuva kärkäs ex-vaimo. Kapuloita rattaisiin lyö myös vaimon uusi huoleton mies, jolla ei järki päätä pakota. Mies joka on päättänyt saada pöhinää pönttöön ja kaiken uhalla kurkistaa, onko se ruoho sittenkään vihreämpää aidan toisella puolen. Kuka vetää pisimmän korren, kenen unelmat toteutuvat? Vauhtia ja väärinkäsityksiä tulee enemmän kuin laki määrää. Näytelmän on käsikirjoittanut Markku Hyvönen ja Ilmajoen näyttämölle sen ohjaa Leena Koivula. Näytösten tiedustelut ja varaukset voi tehdä soittamalla puh. 040 367 8594 kello 17-20 tai tekstiviestillä 24/7. Lipun binta on 20 e, alle 16-vuotiaille 10 euroa. Yli 10 henkilön ryhmille lippu maksaa 18 euroa per henkilö. Lipun hinta sisältää väliaikatarjoilun.
Ilmajoen Nuorisoseura ja Ilmajoki-opisto
Virta vie on komedia entisestä tangokuninkaasta, jonka kruunu on ajan saatossa himennyt. Elämä on kipuilua viinanpirua vastaan.
Ilkantie 18, Ilmajoki. 2. krs, esteetön ja hissi on.
Tavataan kylällä -koko perheen kylätapahtuma
Peräseinäjoen keskustassa järjestetään Tavataan kylällä -koko perheen kylätapahtuma lauantaina 14.9.2024 klo 10–14 Tapahtuma sijoittuu Peräseinäjoen keskustan alueelle Peräseinäjoen kirjastoon ja sen ympäristöön. Paikalla lukuisia yhdistyksiä ja järjestöjä esittelemässä toimintaansa ja harrastusmahdollisuuksia. Lisäksi tapahtuma tarjoaa asukkaille monipuolista ja kiinnostavaa ohjelmaa. Mm. Veteraanien perinnehuone avoinna yleisölle Nuorisotila dixissä avoimet ovet MLL:n perhekahvila avoinna, tarjoilua VPK:n kalustoesittely Peto:n lajiesittelyjä urheilukentällä Metsästysseuran pisteellä mm. jälkien tunnistusta Kulttuuripalveluiden kädentaito-työpaja kaikenikäisille kirjastossa. Kirjaston digineuvoja paikalla. Etelä-Pohjanmaan kulttuuriyhteisö Ranka ry. tuo pelattavaksi retropelikonsoleita. Musiikkiopiston oppilaiden esityksiä klo 11.00-13.00 välisenä aikana. Kansalaisopiston keppitaukojumppa klo 10.00, 12.00 ja 13.45 Kennelliiton Kaveri- ja Lukukoirat rapsuteltavana ja halutessaan voi kokeilla lukea lukukoiralle. Pikku Kakkosestakin tuttu Minttu-Kissa leikittää ja laulattaa lapsia klo 11.00-13.30! Tapahtuma on saanut avustusta Seinäjoen kaupungin kulttuuripalveluilta. Tervetuloa mukaan! Tavataan kylällä!
Kirjailijavieraana Maxim Fedorov Seinäjoen pääkirjastossa
Yli kahden vuoden ajan Ylen toimittaja Maxim Fedorov on seurannut Venäjän hyökkäyssotaa Ukrainassa lähietäisyydeltä. Hän on kirjoittanut kokemuksensa pohjalta kaksi kirjaa: Minun Ukrainani ja Sodan näyttämöt. Toinen, tänä syksynä ilmestynyt kirja käsittelee niitä kaupunkeja, alueita ja paikannimiä, joita suomalaiset ovat tottuneet näkemään sotauutisoinnissa, mutta joiden historia ja merkitys ovat jääneet vähemmälle huomiolle. Ukrainalaisen äidin poikana Fedorov etsii Ukrainasta myös omia juuriaan. Fedorov tulee Seinäjoelle esittelemään uutta kirjaansa ja kertomaan työstään Ukrainassa. Apila-kirjasto, Jaaksi-sali, Alvar Aallon katu 14.
Copy of E-P Tapahtumakalenteri 1140 x 400 px (1).jpg
Kirjailijavieras Merja Mäki Isonkyrön kirjastossa
Kauhavalla asuva Merja Mäki (s. 1983) on toiminut pitkään äidinkielen ja kirjallisuuden opettajana, ja hän tekee rauhantyötä kirjoittamalla sota-aikaan sijoittuvia romaaneja. Hänellä on karjalaisia sukujuuria Käkisalmessa. Merja Mäki on kirjoittanut romaanit Ennen lintuja (2022) ja Itki toisenkin (2024), jotka ovat molemmat olleet ahkerasti varattuja ja lainattuja teoksia myös Isonkyrön kirjastossa. Tilaisuudessa kahvi/teetarjoilu. Lämpimästi tervetuloa!
Ennen lintuja (2022) ja Itki toisenkin (2024) romaanit julkaissut kirjailija Merja Mäki vierailee Isonkyrön kirjastossa keskiviikkona 30.10.
Virolainen luontoilta Seinäjoen pääkirjastossa
Lokakuun ensimmäinen viikko on Seinäjoen kirjastoissa Viro-viikko. Torstaina 3.10. teemana on Viron luonto ja retkeily. Vinkkejä Viron luontoon antaa toimittaja, valokuvaaja Mikko Virta. Hän on intohimoinen luontoharrastaja, joka on asunut Virossa yli 15 vuotta. Virran kirja Luontoretkelle Viroon : 30 kiehtovaa kohdetta ilmestyi vuonna 2022. Kirjasto Apila, Jaaksi-sali, Alvar Aallon katu 14.
Heidi vaaka valkoinen_Aksel Lõbu_pieni.jpg
Virolaisen kirjallisuuden ilta Seinäjoen pääkirjastossa
Lokakuun ensimmäinen viikko on Seinäjoen kirjastoissa Viro-viikko. Tiistaina 1.10. teemana on Viron kirjallisuus. Runoilija ja suomentaja Heidi Iivari tuo etäyhteydellä terveiset suoraan Euroopan vuoden 2024 kulttuuripääkaupungista Tartosta, jossa hän asuu. Heidi Iivari on julkaissut kaksi kaksikielistä runokokoelmaa Tarton sarjarakastaja/Tartu sariarmastaja (2021) ja Meidän suvun miehet/Meie suguvõsa mehed (2024). Kuulemme lisäksi kirjastolaisten vinkkejä viime aikoina ilmestyneestä virolaisesta kirjallisuudesta. Kirjasto Apila, Jaaksi-sali, Alvar Aallon katu 14.
Valaiseva EnergiaTalk Seinäjoen pääkirjastossa
Aika: 27.9.2024, klo 16:00 – 16:30 Paikka: Seinäjoen pääkirjasto Apilan lukuportaikko, Alvar Aallon katu 14, 60100 Seinäjoki Kenelle: Tilaisuus on avoin ja maksuton kaikille! Tämä paneelikeskustelu keskittyy energia-alan ajankohtaisiin aiheisiin, erityisesti sähkön hintaan, sen toimitusvarmuuteen ja tulevaisuuden näkymiin. Asiantuntijapaneeli koostuu energiasektorin parissa työskentelevistä alan ammattilaisista. Keskustelun tavoitteena on tuoda esiin nykytilanne, haasteet ja mahdollisuudet, joita energia-alalla kohtaa, sekä herättää ajatuksia siitä, miten näihin haasteisiin voidaan vastata tehokkaasti ja kestävästi. Paneelikeskustelun loppuun on varattu aikaa yleisön kysymyksille. Panelistit Marja Lotta Syrjälä, Seiverkot Oy, Kehityspäällikkö Esa Ala-Honkola, Alajärven sähkö Oy, Toimitusjohtaja Juho Heiska, Seinäjoen ammattikorkeakoulu, Tutkimus- ja kehittämispäällikkö Lisätietoja tapahtumasta Jasmine Laitila, jasmine.laitila@seamk.fi +385 40 830 4012 Tapahtuma järjestetään yhteistyössä Seinäjoen Ammattikorkeakoulun Kestävä digitaalinen kaksoissiirtymä-hankkeen (A80214) toteuttamia toimenpiteitä.
Energia-aiheinen paneelikeskustelu — Sähkön hinta, varmuus ja tulevaisuus?
LA 14.9. BBQ BRUNCH Tämä brunssi ei ole mikään kevyt kahvittelutuokio, vaan täyttä BBQ-tykitystä alusta loppuun! Haarukka valmiiksi, koska lauantaina grillataan niin, että savu nousee ja vatsat paukkuu! Kun olet sukeltanut ribsien, wingsien ja burgerien maailmaan, muista varata tilaa myös jälkkärille – sillä meidän suklaasuihkulähde saa sokerihampaan kolottamaan oikein kunnolla! Tule yksin, kaksin tai koko porukan kanssa - tämä brunssi on BBQ-fanien unelma ja me varmistamme, että kukaan ei lähde nälkäisenä kotiin. _____________________________ LA 14.9.2024 BBQ BRUNCH (22€/28€) Tarjolla mm. - Smoken BBQ –possua - Ribs - Chicken Wings - Burgereita - Pan Pizza - Nakit & lihapullat - Maissia - Coleslaw - Caesar-salaatti - Perunasalaatti - Juustolautanen - Applepie - Suklaasuihkulähde & vaahtokarkkeja - Jälkiruokatori - Ja paljon muuta! _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuvaa… Holy Smoke Prosecco 3,00€ (norm. 9,00€) 12cl, Italia, 11%, vegan friendly Brunssin juomatarjoukset voimassa 1.6.2025 asti. _____________________________ TULEVAT BRUNSSIT: 21.9. Cajun Brunch 28.9. American Brunch 5.10. Ranskalainen maalaisbrunssi ___________________________________ Ja muista! Holy Smoke ja pöytävaraus ovat kuin pippuri ja suola - ne täydentävät toisiaan täydellisesti! PÖYTÄVARAUKSET: Laita meille meiliä osoitteeseen myynti@holysmoke.fi tai pirauta meille +358 44 2354113, niin järjestetään teille varaus kuntoon! Voit varata pöydän myös lomakkeella: bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. HUOM! Tarjoushinta vain Facebook ja Instagram -seuraajille, joten muista mainita asiasta kassalla tilatessasi. Pienet lapset 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki #holysmokeseinäjoki #BBQBRUNCH #HyväRuoka #Grilliherkut #HolySmokeBrunssi #LauantaiHerkuttelu #HyväRuoka #HolySmokenBrunch #Tuppuarpoo #NauruRaikaa #visitseinäjoki #visitlakeus #seinäjoenkeskustassatapahtuu #tuepaikallista #Brunssi
Tunnista nettihuijaus -yleisöluento Nurmon kirjastossa
Mistä tietää, onko verkkokauppa luotettava? Saitko erikoisen viestin tai puhelun perintätoimiston, pankin tai poliisin nimissä? Miten tekoälyä hyödynnetään huijauksissa? Luennolla käydään esimerkkien avulla läpi ajankohtaisia netti- ja puhelinhuijauksia ja niiden tunnusmerkkejä. Opit tunnistamaan huijauksia ja tiedät mitä tehdä, jos joudut huijarin virittämään ansaan. Luennon asiantuntijana toimii Kuluttajaliiton kouluttaja Jaana Savolainen. Luento striimataan Seinäjoen pääkirjastoon, Peräseinäjoen kirjastoon ja Ylistaron kirjastoon, joten voit seurata luentoa missä tahansa näistä kirjastoista. Seinäjoen Martat tarjoavat kahvit Nurmon kirjastolla klo 13 alkaen. Tervetuloa mukaan!
Nurmon kirjasto, Kuluttajaliitto ja Seinäjoen Martat
{"fi":"Ilmoittautuminen 9.9.2024 klo 15.00 mennessä tekstiviestillä tai sähköpostilla: Heli Nieminen - 040 154 9905, heli.nieminen@kauhajoki.fi tai Anneli Vähä-Karvia - 040 184 3002, anneli.vaha-karvia@kauhajoki.fi","sv":"","en":""}
Maksuttomat senioriretket Spitaalijärvelle 12.9. ja 13.9.2024
Tervetuloa mukaan maksuttomille retkille Spitaalijärvelle! Retket on suunnattu liikuntakykyisille senioreille ja mukaan mahtuu 45 osallistujaa / päivä. Tarjolla ilmainen välipala. Huonon sään sattuessa retket voidaan perua. Linja-autokuljetus retkille lähtee klo 10.00 12.9. reitti: Keskusta, matkahuolto - Päntäne, lankakauppa - Hyyppä, Mäen kauppa - Spitaalijärvi 13.9. reitti: Ikkeläjärvi, kylätalo - Aronkylä, Hangasluoman kauppa - Kainasto, koulun pysäkki - Spitaalijärvi
Retket on suunnattu liikuntakykyisille senioreille
Lasten yliopisto: Älykkäät kimalaiset Seinäjoen pääkirjastossa
Oletko kuullut, että pieniaivoiset kimalaiset ovat nopeita oppimaan? Voiko kimalainen osata pelata jopa jalkapalloa ja tehdä yhteistyötä? Yhdessä luennolla tutkitaan näitä kysymyksiä ja opimme uusia asioita kimalaisten maailmasta! Luennoitsijana Dosentti ja kimalaisasiantuntija Olli Loukola, Oulun yliopisto. Lasten yliopistossa puhutaan tieteestä ja tutkimuksesta lasten ehdoilla. Lasten yliopiston tarkoituksena on herättää kiinnostus tieteeseen sekä innostaa ihmettelemään ja kysymään! Luennoitsijoina toimivat tieteentekijät, jotka kertovat omista tutkimuskohteistaan. Luennot on tarkoitettu 6–12-​vuotiaille lapsille ja ne ovat maksuttomia. Apila-kirjasto, Jaaksi-sali, Alvar Aallon katu 14.
Etelä-Pohjanmaan kesäyliopisto & Seinäjoen kaupunginkirjasto